SSIขาย-รับข่าวจริงออก
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 31 ส.ค. 2553
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 31 ส.ค. 2553
โดย....นายกระทิง &amp; หญิงฟลอร์




...ดัชนีตลาดผ่านทะลุสร้างฐานใหม่เหนือ 900 จุดได้สำเร็จ ทำปิด 909.65 จุด บวก 9.28 จุด มูลค่าซื้อขาย 40,127 ล้านบาท .... ต่างชาติซื้อสุทธิ 1,114 ล้านบาท 
...ช่วงบ่ายหุ้นเล็กเก็งกำไรกอดคอร่วง แต่กลุ่มแบงก์ยืนแข็งโป๊ก และพลังงานอย่าง ปตท. (PTT) ที่วิ่งแรง 5 บาท รอข่าวดีมาบตาพุดวันนี้ มีเงินปันผล 4.75 บาท รองรับราคา
...สหวิริยาฯ (SSI) ปิดกดต่ำสุด 2 บาท เข้าสูตร Sell on Fact (ขายเมื่อข่าวจริงออก) รับข่าวซื้อโรงถลุงเหล็กของ ทาทา ความกังวลตามมาคือ เงินลงทุนตั้งเยอะแยะเกือบ 1.6 หมื่นล้านบาทจะหาที่ไหนถ้าไม่เพิ่มทุน คำตอบคือกู้ อาจมีเพิ่มทุนแถม ??? 
...หุ้น CK (ช.การช่าง) ซ่าไม่เลิก ขนาดโดนกฎแคชบาลานซ์ ยังปิดกระโดดขึ้น 15 สตางค์ ปิด 8 บาท ส่วนรุ่นพี่ SLC (โซลูชั่นฯ) พ้นเกณฑ์เดียวกันวันแรกซ่าไม่แพ้กัน ทำซะเกือบซิลลิงสองวันติด 
...หุ้น CEN (แคปปิทอล เอ็นจิเนียริ่งฯ) ไหลจู๊ดลงปิดต่ำสุด 6บาท โดนข่าวลือถล่มหุ้น “ชนะชัย ลีนะบรรจง” ขาย CEN ทิ้ง ไปซื้อ GEN (เจนเนอรัลฯ) หรือซื้อ GEN ไม่ได้ธุรกิจไม่โต อะไรทำนองนี้
...ถามไถ่ “ชนะชัย” ถึงกับขำกลิ้ง ไม่เคยทิ้ง CEN และขอบอกให้รู้ว่า มีแต่ซื้อเก็บตลอดทาง อีกทั้งสติยังดีไม่ขายหุ้นบริษัทมีกำไร ไปซื้อบริษัทขาดทุน ต่อให้หุ้น GEN ไดรูทแล้ว 20 สตางค์ ยังมองว่าแพงไป ฝากถามเพิ่มทุนครั้ง ก่อนเงินหายไปไหนหมด